‘Dalilin da ya sa kunkuru ya rasa gashi a kansa’
By . | Publish Date: May 4 2018 2:00AMBarkanmu da warhaka Manyan gobe tare da fatan kuna cikin koshin lafiya. A yau na kawo muku labari ne a kan ‘Dalilin da ya sa kunkuru ya rasa gashi a kansa’. Labarin ya kunshi yadda kwadayi ke zama mabudin wahala. A sha karatu lafiya.
Fatima da Muhammad Abdulqadir ke yi wa Manyan Gobe fatan alheri
Taku; Amina Abdullahi
Akwai wani kunkuru mai matukar kwadayi. Ran nan sai ya ziyarci gidan kadangare. Isrsa ke da wuya sai ya fara jin kanshin abinci tun kan ya shiga gidan kadangaren.
Ya rika yin sallama amma ya ji shiru. Bai san cewa kadangaren ya shiga ban-daki wanka ba. Sai ya ga tukunya a kan wuta. Ya waiga ya ga ba kowa ba sai ya bude tukunya ya ga fate a ciki. Sai ya dibi fate ya zuba a kansa sannan ya rufe da hularsa. Yin hakan ke da wuya sai ga kadangare ya fito. Ya kwashe shi da hira. Ga kuma kunar faten a kansa. Hakan ta tilasta shi cire hularsa a gaban kadangaren. Ya shiga ihu yana cewa kadangare ya yafe masa kwadayi ne ya sanya shi shiga wannan halin. kadangare ya ce da shi da ya tambaye shi ai ga shi yanzu ya dandana kudarsa.
To! Manyan gobe, kun ga abin da kwadayi ke janyo wa mutum. Da fatan za a rage yin kwadayi musamman idan an je unguwa.